**AVETE !**

**ΓΛΩΣΣΙΚΗ ΔΙΔΑΣΚΑΛΙΑ Γ΄ ΓΥΜΝΑΣΙΟΥ**

**ΔΕΥΤΕΡΕΥΟΥΣΕΣ ΕΠΙΡΡΗΜΑΤΙΚΕΣ ΠΡΟΤΑΣΕΙΣ**

|  |  |  |
| --- | --- | --- |
| **ΕΙΔΟΣ** | **ΕΙΣΑΓΩΓΗ** | **ΣΥΝΤΑΚΤΙΚΟΣ ΡΟΛΟΣ** |
| **1.**ΑΙΤΙΟΛΟΓΙΚΕΣ  Π.χ. Χάρηκε, επειδή του μίλησε ευγενικά.  **α)** Προηγείται ρήμα **ψυχικού πάθους.** | Με αιτιολογικούς συνδέσμους ή ισοδύναμες λέξεις: **γιατί, επειδή, αφού, που, καθώς, μια και, μια που, σαν …που** | Επιρρηματικός προσδιορισμός της **αιτίας** σε έναν ρηματικό τύπο.  (π.χ. επιρρ. προσδ. της αιτίας στο ρήμα «χάρηκε»). |
| **2.**ΤΕΛΙΚΕΣ(τέλος =σκοπός)  Π.χ. Του μίλησε ευγενικά, για να χαρεί.  **α)** Προηγείται ρήμα **κίνησης/σκόπιμης ενέργειας**.  **β)**Εκφράζεται **επιδιωκόμενος** σκοπός. | Με τους τελικούς συνδέσμους: **για να, να** | Επιρρηματικός προσδιορισμός του **σκοπού** σε έναν ρηματικό τύπο.  (π.χ. επιρρ. προσδ. του σκοπού στο ρήμα «μίλησε»). |
| **3.**ΑΠΟΤΕΛΕΣΜΑΤΙΚΕΣ  Π. χ. Του μίλησε τόσο ευγενικά, ώστε χάρηκε.  **α)** Εκφράζεται αποτέλεσμα που προκύπτει **χωρίς να το επιδιώκουμε.**  **β)**Προηγείται στην κύρια η λέξη **«τόσο».** | Με αποτελεσματικούς συνδέσμους και ισοδύναμες λέξεις: **ώστε, που, ώστε να, που να** | Επιρρηματικός προσδιορισμός του **αποτελέσματος** σε έναν ρηματικό τύπο.  (π.χ. επιρρ. προσδ. του αποτελέσματος στο ρήμα «μίλησε»). |
| **4.**ΧΡΟΝΙΚΕΣ  Π. χ. Όταν του μίλησε ευγενικά, χάρηκε.  (**προτερόχρονο**: προηγείται χρονικά η πράξη της χρονικής και ακολουθεί της κύριας)  Όταν του μιλούν ευγενικά, χαίρεται.  (**σύγχρονο**: οι πράξεις της χρονικής και της κύριας γίνονται ταυτόχρονα)  Χάρηκε πριν καν του μιλήσει.  (**υστερόχρονο**:η πράξη της χρονικής γίνεται μετά την πράξη της κύριας) | Με χρονικούς συνδέσμους ή ισοδύναμες λέξεις: **όταν, σαν, ενώ, καθώς, αφού, αφότου, πριν (πριν να), μόλις, προτού, ώσπου, ωσότου, όσο που, όποτε, άμα, όσο, ότι, εκεί που, όσο που να, έως ότου να, κάθε που** | Επιρρηματικός προσδιορισμός του **χρόνου** σε έναν ρηματικό τύπο.  (π.χ. επιρρ. προσδ. του **χρόνου** στο ρήμα «χάρηκε/χαίρεται»). |
| **5.**ΥΠΟΘΕΤΙΚΕΣ  Π .χ. Αν του μιλήσει ευγενικά, θα χαρεί.(**πραγματικό**)    Αν του είχε μιλήσει ευγενικά, θα είχε χαρεί. (**αντίθετο του πραγματικού)**  Η υποθετική πρόταση και η κύρια, σχηματίζουν **υποθετικό λόγο.** | Με τους υποθετικούς συνδέσμους **αν , εάν** ή με ισοδύναμες λέξεις: **άμα, έτσι και, σαν, σε περίπτωση που** | Επιρρηματικός προσδιορισμός **όρου ή προϋπόθεσης** σε έναν ρηματικό τύπο.  (π.χ. επιρρ. προσδ. **όρου ή προϋπόθεσης** στο ρήμα «θα χαρεί/θα είχε χαρεί») |
| **6.**ΕΝΑΝΤΙΩΜΑΤΙΚΕΣ  Π.χ. Αν και του μίλησε ευγενικά, δε χάρηκε. | Με συνδέσμους και λέξεις που εισάγουν εναντίωση: **ενώ, μολονότι, αν και, και ας, παρόλο που, μόλο που, και που** | Επιρρηματικός προσδιορισμός **της ενεντίωσης** σε έναν ρηματικό τύπο.  (π.χ. επιρρ. προσδ. της **εναντίωσης** στο ρήμα «δε χάρηκε») |

**ΑΣΚΗΣΕΙΣ**

**Α)**Να μελετήσετε τον πίνακα με τις δευτερεύουσες επιρρηματικές προτάσεις.

**Β)**Να αναγνωρίσετε τις δευτερεύουσες ονοματικές και επιρρηματικές προτάσεις των παρακάτω περιόδων:

**1.** Έπρεπε να τον τιμωρήσεις, να μην το ξανακάνει.

**2.** Μια και πέρασα από τα μέρη σου, σκέφτηκα να σε επισκεφτώ.

**3.** Περάσαμε τόσο ωραία, ώστε πήραμε την απόφαση να ξαναπάμε στο νησί.

**4.** Πήγαινε στην αστυνομία να πεις την αλήθεια.

**5.** Μιλούσε σιγά για να μη τον ακούει κανείς.

**6.** Μιλούσε τόσο σιγά, ώστε να μην τον ακούει κανείς.

**7.** Απέφυγα να τον ρωτήσω γιατί άργησε να γυρίσει, γιατί τον είδα θυμωμένο.

**8.** Ο αγώνας άρχισε λίγο πριν δοθεί το σύνθημα.

**9.** Ενώ δεν του ήταν ευχάριστο, αναγκάστηκε να υπογράψει.

**10.** Έλυνε τις ασκήσεις ενώ έτρωγε το πρωινό του.

**11**. Δεν είμαι ανόητος να πιστεύω ό,τι μου λες.

**12.** Θέλω να δίνω φως από τη φλόγα μου,

κι ας είμαι ένα ταπεινό λυχνάρι.

**13.** Από τη στιγμή που πάτησε το πόδι του εδώ, δε βρίσκουμε ησυχία.

**14.** Πρόσεξες κάτι, ότι έφυγε, μόλις με είδε;

**14.** Τα πάντα, όπου κοίταζε, ήταν άσπρα από το χιόνι.

**16.** ΄Ηρθε, κι ας μην τον ειδοποίησε κανένας.

**17.** Όσο κι αν επιμένεις να υπογράψω, δε θα με πείσεις.

**18.** Να είσαι προσεκτικός ώστε να μην πέσεις και χτυπήσεις.

**19.**Δεν είναι η Μαρία εδώ να σας έδινε το σχέδιο να το βλέπατε.

**20.** Για να τρέχεις τόσο γρήγορα, έπεσες και χτύπησες.

*Νεοελληνική Γλώσσα, 5η ενότητα, σελ. 93*

*Γκερνίκα* (πίνακας)

Από τη Βικιπαίδεια, την ελεύθερη εγκυκλοπαίδεια

(Ανακατεύθυνση από [Γκερνίκα (ζωγραφική)](https://el.wikipedia.org/w/index.php?title=%CE%93%CE%BA%CE%B5%CF%81%CE%BD%CE%AF%CE%BA%CE%B1_(%CE%B6%CF%89%CE%B3%CF%81%CE%B1%CF%86%CE%B9%CE%BA%CE%AE)&redirect=no" \o "Γκερνίκα (ζωγραφική)))

[Μετάβαση στην πλοήγηση](https://el.wikipedia.org/wiki/%CE%93%CE%BA%CE%B5%CF%81%CE%BD%CE%AF%CE%BA%CE%B1_(%CF%80%CE%AF%CE%BD%CE%B1%CE%BA%CE%B1%CF%82)#mw-head)[Πήδηση στην αναζήτηση](https://el.wikipedia.org/wiki/%CE%93%CE%BA%CE%B5%CF%81%CE%BD%CE%AF%CE%BA%CE%B1_(%CF%80%CE%AF%CE%BD%CE%B1%CE%BA%CE%B1%CF%82)#p-search)

|  |  |
| --- | --- |
| **Γκερνίκα** | |
| [PicassoGuernica.jpg](https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:PicassoGuernica.jpg) | |
| **Ονομασία** | Γκερνίκα |
| **Δημιουργός** | Πάμπλο Πικάσο |
| **Έτος δημιουργίας** | 1937 |
| **Είδος** | Λάδι σε Καμβά |
| **Ύψος** | 3,54 |
| **Πλάτος** | 7,82 |
| **Πόλη** | Μαδρίτη |
| **Μουσείο** | Εθνικό Μουσείο Τέχνης Βασίλισσα Σοφία |
| Commons page [Σχετικά πολυμέσα](https://commons.wikimedia.org/wiki/category:Guernica_(Pablo_Picasso)) | |
| [δεδομένα](https://www.wikidata.org/wiki/Special:ItemByTitle?site=elwiki&uselang=el&page=%CE%93%CE%BA%CE%B5%CF%81%CE%BD%CE%AF%CE%BA%CE%B1_(%CF%80%CE%AF%CE%BD%CE%B1%CE%BA%CE%B1%CF%82)) | |

Η **Γκερνίκα** (*Guernica* στα [ισπανικά](https://el.wikipedia.org/wiki/%CE%99%CF%83%CF%80%CE%B1%CE%BD%CE%B9%CE%BA%CE%AC) ή *Γκουέρνικα*, με λατινική απόδοση στα ελληνικά), ένα από τα διασημότερα ίσως έργα του [Πάμπλο Πικάσο](https://el.wikipedia.org/wiki/%CE%A0%CE%AC%CE%BC%CF%80%CE%BB%CE%BF_%CE%A0%CE%B9%CE%BA%CE%AC%CF%83%CE%BF).



Περιγραφή

Αυτός ο τεράστιος καμβάς (3,54x7,82μ.) περιγράφει την απανθρωπιά, τη βιαιότητα και την απόγνωση του [πολέμου](https://el.wikipedia.org/wiki/%CE%A0%CF%8C%CE%BB%CE%B5%CE%BC%CE%BF%CF%82). Ήταν παραγγελία της δημοκρατικής κυβέρνησης της [Ισπανίας](https://el.wikipedia.org/wiki/%CE%99%CF%83%CF%80%CE%B1%CE%BD%CE%AF%CE%B1) για τη Διεθνή Έκθεση του [Παρισιού](https://el.wikipedia.org/wiki/%CE%A0%CE%B1%CF%81%CE%AF%CF%83%CE%B9) το [1937](https://el.wikipedia.org/wiki/1937). Ο Πικάσο εμπνεύστηκε το έργο όταν, στις [26 Απριλίου](https://el.wikipedia.org/wiki/26_%CE%91%CF%80%CF%81%CE%B9%CE%BB%CE%AF%CE%BF%CF%85) της ίδιας χρονιάς, στα πλαίσια του [Ισπανικού Εμφυλίου Πολέμου](https://el.wikipedia.org/wiki/%CE%99%CF%83%CF%80%CE%B1%CE%BD%CE%B9%CE%BA%CF%8C%CF%82_%CE%95%CE%BC%CF%86%CF%8D%CE%BB%CE%B9%CE%BF%CF%82_%CE%A0%CF%8C%CE%BB%CE%B5%CE%BC%CE%BF%CF%82), Γερμανοί πιλότοι της αεροπορίας των εθνικιστών βομβάρδισαν την κωμόπολη [Γκερνίκα](https://el.wikipedia.org/wiki/%CE%93%CE%BA%CE%B5%CF%81%CE%BD%CE%AF%CE%BA%CE%B1_(%CF%80%CF%8C%CE%BB%CE%B7)" \o "Γκερνίκα (πόλη)) της [Χώρας των Βάσκων](https://el.wikipedia.org/wiki/%CE%A7%CF%8E%CF%81%CE%B1_%CF%84%CF%89%CE%BD_%CE%92%CE%AC%CF%83%CE%BA%CF%89%CE%BD). Στο βομβαρδισμό εκείνο σκοτώθηκαν 1.650 άνθρωποι και ισοπεδώθηκε το 70% της πόλης με 32 τόνους εκρηκτικά

Συνθήκες έμπνευσης

Ο Πικάσο πληροφορήθηκε τα γεγονότα από την εφημερίδα *Le Soir*, ξεκίνησε το έργο στης 1η Μαΐου και το ολοκληρώνει στις 3 Ιουνίου του [1937](https://el.wikipedia.org/wiki/1937)

Ο Πικάσο απέφυγε να ζωγραφίσει αεροπλάνα, βόμβες ή ερείπια. Οι κυρίαρχες μορφές του έργου είναι ένας ταύρος και ένα πληγωμένο άλογο με διαμελισμένα κορμιά και τέσσερις γυναίκες που ουρλιάζουν κρατώντας νεκρά μωρά. Αρχικά ο Πικάσο πειραματίστηκε με χρώμα, αλλά τελικά κατέληξε στο άσπρο-μαύρο και αποχρώσεις του γκρι, καθώς θεώρησε ότι έτσι δίνει μεγαλύτερη ένταση στο θέμα. Πολλές φορές μετακίνησε φιγούρες και μορφές πριν καταλήξει στην οριστική τους θέση. «Η αφαίρεση του χρώματος και του αναγλύφου αποτελεί διακοπή της σχέσης του ανθρώπου με τον κόσμο: όταν διακόπτεται,δεν υπάρχει πια η φύση ή η ζωή».

Η διαδικασία της ζωγραφικής του πίνακα αποτυπώθηκε σε μια σειρά [φωτογραφιών](https://el.wikipedia.org/wiki/%CE%A6%CF%89%CF%84%CE%BF%CE%B3%CF%81%CE%B1%CF%86%CE%AF%CE%B1) από τη διασημότερη ερωμένη του Πικάσο, την Dora Maar, μια διακεκριμένη καλλιτέχνιδα. Συνολικά σαράντα πέντε σχέδια μας έχουν σωθεί τα οποία προετοιμάζουν την *τελική* *Γκερνίκα*. Όταν πρωτοεμφανίστηκε ο πίνακας, οι αντιδράσεις ήταν μάλλον αρνητικές. Ο Βάσκος τοιχογράφος Χοσέ Μαρία Ουτσενάι δήλωσε: «*Για έργο τέχνης είναι ένα από τα φτωχότερα της παγκόσμιας παραγωγής. Πρόκειται για πορνογραφία 7x3*». Γερμανικό έντυπο έγραψε ότι πρόκειται για «*σύμφυρμα από ανθρώπινα μέλη που θα μπορούσε να είχε ζωγραφίσει τετράχρονος*». Σταδιακά το γενικό αίσθημα άρχισε να μεταστρέφεται και το έργο περιόδευε για να ενισχύσει τον αγώνα των Δημοκρατικών. Η περιοδεία σταμάτησε όταν ο [Φράνκο](https://el.wikipedia.org/wiki/%CE%A6%CF%81%CE%B1%CE%BD%CE%B8%CE%AF%CF%83%CE%BA%CE%BF_%CE%A6%CF%81%CE%AC%CE%BD%CE%BA%CE%BF) κατέλαβε την εξουσία το [1939](https://el.wikipedia.org/wiki/1939) και, με το ξέσπασμα του [Β΄ Παγκοσμίου Πολέμου](https://el.wikipedia.org/wiki/%CE%92%27_%CE%A0%CE%B1%CE%B3%CE%BA%CF%8C%CF%83%CE%BC%CE%B9%CE%BF%CF%82_%CE%A0%CF%8C%CE%BB%CE%B5%CE%BC%CE%BF%CF%82), το έργο φυγαδεύτηκε στις [ΗΠΑ](https://el.wikipedia.org/wiki/%CE%97%CE%A0%CE%91), για να αποφευχθεί η καταστροφή του.

Η Γκερνίκα έμεινε στο [Μουσείο Μοντέρνας Τέχνης](https://el.wikipedia.org/wiki/%CE%9C%CE%BF%CF%85%CF%83%CE%B5%CE%AF%CE%BF_%CE%9C%CE%BF%CE%BD%CF%84%CE%AD%CF%81%CE%BD%CE%B1%CF%82_%CE%A4%CE%AD%CF%87%CE%BD%CE%B7%CF%82_(%CE%9D%CE%AD%CE%B1_%CE%A5%CF%8C%CF%81%CE%BA%CE%B7)) της [Νέας Υόρκης](https://el.wikipedia.org/wiki/%CE%9D%CE%AD%CE%B1_%CE%A5%CF%8C%CF%81%CE%BA%CE%B7) για πολλά χρόνια και ο Πικάσο είχε δηλώσει πως δε θα επέστρεφε στην Ισπανία προτού αποκατασταθεί πλήρως η [δημοκρατία](https://el.wikipedia.org/wiki/%CE%94%CE%B7%CE%BC%CE%BF%CE%BA%CF%81%CE%B1%CF%84%CE%AF%CE%B1). Το [1974](https://el.wikipedia.org/wiki/1974) υπήρξε συμβάν [βανδαλισμού](https://el.wikipedia.org/wiki/%CE%92%CE%B1%CE%BD%CE%B4%CE%B1%CE%BB%CE%B9%CF%83%CE%BC%CF%8C%CF%82) του έργου με κόκκινη μπογιά, σε ένδειξη διαμαρτυρίας για τη [σφαγή του Μι Λάι](https://el.wikipedia.org/wiki/%CE%A3%CF%86%CE%B1%CE%B3%CE%AE_%CF%84%CE%BF%CF%85_%CE%9C%CE%B9_%CE%9B%CE%AC%CE%B9) στο [Βιετνάμ](https://el.wikipedia.org/wiki/%CE%92%CE%B9%CE%B5%CF%84%CE%BD%CE%AC%CE%BC). Το [1981](https://el.wikipedia.org/wiki/1981) η Γκερνίκα επιστράφηκε στην Ισπανία και εκτέθηκε αρχικά στο *Casón del Buen Retiro* και κατόπιν στο [Μουσείο ντελ Πράδο](https://el.wikipedia.org/wiki/%CE%9C%CE%BF%CF%85%CF%83%CE%B5%CE%AF%CE%BF_%CE%BD%CF%84%CE%B5%CE%BB_%CE%A0%CF%81%CE%AC%CE%B4%CE%BF), προστατευμένη με αλεξίσφαιρο τζάμι και οπλισμένους φρουρούς, για το φόβο νέου βανδαλισμού. Το [1992](https://el.wikipedia.org/wiki/1992) ο πίνακας μεταφέρθηκε στη σημερινή του θέση στο [Εθνικό Μουσείο Τέχνης Βασίλισσα Σοφία](https://el.wikipedia.org/wiki/%CE%95%CE%B8%CE%BD%CE%B9%CE%BA%CF%8C_%CE%9C%CE%BF%CF%85%CF%83%CE%B5%CE%AF%CE%BF_%CE%A4%CE%AD%CF%87%CE%BD%CE%B7%CF%82_%CE%92%CE%B1%CF%83%CE%AF%CE%BB%CE%B9%CF%83%CF%83%CE%B1_%CE%A3%CE%BF%CF%86%CE%AF%CE%B1) στη [Μαδρίτη](https://el.wikipedia.org/wiki/%CE%9C%CE%B1%CE%B4%CF%81%CE%AF%CF%84%CE%B7), του οποίου έγινε το διασημότερο και σπουδαιότερο έκθεμα.

Τα τελευταία χρόνια ακούγεται συχνά η πρόταση να μεταφερθεί στο [Μουσείο Γκούγκενχαϊμ](https://el.wikipedia.org/wiki/%CE%9C%CE%BF%CF%85%CF%83%CE%B5%CE%AF%CE%BF_%CE%93%CE%BA%CE%BF%CF%8D%CE%B3%CE%BA%CE%B5%CE%BD%CF%87%CE%B1%CF%8A%CE%BC_%CF%83%CF%84%CE%BF_%CE%9C%CF%80%CE%B9%CE%BB%CE%BC%CF%80%CE%AC%CE%BF) στο [Μπιλμπάο](https://el.wikipedia.org/wiki/%CE%9C%CF%80%CE%B9%CE%BB%CE%BC%CF%80%CE%AC%CE%BF), το οποίο βρίσκεται λίγα μόλις χιλιόμετρα από την κωμόπολη Γκερνίκα, πράγμα με το οποίο δεν συμφωνεί ούτε η ισπανική κυβέρνηση ούτε η διοίκηση του Μουσείου Τέχνης Βασίλισσα Σοφία.

Ιστορικό επεισόδιο

Λέγεται πως όταν οι Γερμανοί εισήλθαν στο [Παρίσι](https://el.wikipedia.org/wiki/%CE%A0%CE%B1%CF%81%CE%AF%CF%83%CE%B9) κατά τον [Β΄ Παγκόσμιο Πόλεμο](https://el.wikipedia.org/wiki/%CE%92%CE%84_%CE%A0%CE%B1%CE%B3%CE%BA%CF%8C%CF%83%CE%BC%CE%B9%CE%BF%CF%82_%CE%A0%CF%8C%CE%BB%CE%B5%CE%BC%CE%BF%CF%82), στην προσπάθειά τους να βρουν καλλιτεχνικούς θησαυρούς και να τους κατασχέσουν, ένας Γερμανός αξιωματικός έδειξε σε φωτογραφία τον πίνακα «Γκερνίκα» στον ίδιο τον Πικάσο που είχε προσαχθεί ρωτώντας τον: -*Αυτόν τον πίνακα εσείς τον κάνατε;* Κι εκείνος απάντησε με θάρρος: *Όχι, Εσείς!*

**Ο συμβολισμός και οι αλληγορίες στην ιστορία της τέχνης**

Στον 20ό αιώνα τα σύμβολα και οι αλληγορίες χρησιμοποιήθηκαν από καλλιτεχνικά κινήματα αλλά και μεμονωμένους καλλιτέχνες.



6. Πικάσο, «Γκερνίκα», 1937, λάδι σε μουσαμά, 3,5x7,8 μ., στο μουσείο Πράδο στη Μαδρίτη.  
Η «Γκερνίκα» του Πάμπλο Πικάσο είναι ένα έργο βασισμένο σε πραγματικό γεγονός, το βομβαρδισμό της ισπανικής πόλης Γκερνίκα από τους Γερμανούς το 1936, στον ισπανικό εμφύλιο. Σε ένα χώρο με λιτή χρωματική γκάμα (αποχρώσεις άσπρου, μαύρου και γκρι) βλέπουμε ένα συνονθύλευμα από ανθρώπους και ζώα που σπαράζουν από τη φρίκη της καταστροφής, του τρόμου και του θανάτου. Η σύνθεση βασίζεται στη συνεκτική λειτουργία ενός μεγάλου τριγώνου, σαν αέτωμα αρχαίου ναού. Στην κορυφή του βρίσκεται η λάμπα πετρελαίου που την προτείνει ένα χέρι σαν να θέλει να φωτίσει μέσα στο χάος. Αριστερά της κορυφής του υπάρχει μια τεράστια λάμπα (κατά μια ερμηνεία είναι η βόμβα και κατά άλλη το μάτι του θεού). Στο πρώτο επίπεδο βλέπουμε τον πεσμένο ήρωα, σαν κομμάτια σπασμένου αγάλματος, που ακόμα κρατάει το σπασμένο σπαθί του. Το κέντρο καταλαμβάνεται από ένα άλογο (ζώο του πολέμου), που, με τα δόντια και τη γλώσσα του βγαλμένα έξω, σφαδάζει από τον πόνο, καθώς ένα κοντάρι το έχει πληγώσει θανάσιμα στα πλευρά (ενδεχομένως συμβολίζει το βασανισμένο λαό). Αριστερά εικονίζεται ο ταύρος ακίνητος (κατά μια ερμηνεία είναι ο εχθρός, ο φασισμός, η αγριότητα, ο σκοταδισμός και κατά άλλη η ίδια η Ισπανία που επιβιώνει μετά από αυτή την τραγωδία). Η μάνα που καταρρακωμένη κλαίει κουβαλώντας το νεκρό παιδί της, η γυναίκα που με έντονο διασκελισμό έρχεται προς το κέντρο για να κλάψει το νεκρό πολεμιστή και η άλλη πίσω της που την έχουν τυλίξει οι φλόγες μέσα σε ένα σπίτι με ανοιχτό παράθυρο είναι στοιχεία της ίδιας αυτής τραγωδίας με το βλέμμα του καλλιτέχνη. Το έργο μπορεί να εξέφρασε ένα συγκεκριμένο γεγονός, γρήγορα όμως θεωρήθηκε ένας παγκόσμιος ύμνος ενάντια στη θηριωδία του πολέμου.

|  |
| --- |
| **ΕΡΩΤΗΣΕΙΣ**  Τι νομίζετε ότι εντείνει η οξύτητα του τριγώνου, στο οποίο δομείται η σύνθεση; Γιατί ο Πικάσο χρησιμοποιεί λιτή χρωματική γκάμα; Γιατί χρησιμοποιεί τις μορφές του ταύρου και του αλόγου; Γιατί τα μέρη του αλόγου έχουν αυτή τη διαφορετική υφή; Τι δείχνει το τεράστιο ανοιχτό χέρι με τις γραμμές του πεσμένου πολεμιστή; Γιατί η μάνα που κλαίει στρέφει το κεφάλι της στον ταύρο; Τι ήταν ο Μινώταυρος στην ελληνική μυθολογία; |